|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

| ข้อมติคณะมนตรีความมั่นคงแห่งสหประชาชาติที่ 1970 |
| --- |
| วันที่: | 26 กุมภาพันธ์ 2011 |
| **การประชุมครั้งที่:** | 6,491 |
| **รหัส:** | S/RES/1970 (เอกสาร) |
| 

---

 |
| คะแนนเสียง: | รับ: 15 
งดออกเสียง: 0 
ไม่รับ: 0  |
| **เรื่อง:** | สันติภาพและความมั่นคงในแอฟริกา |
| ผล: | ตกลงรับ |
| 

---

 |
| องคาพยพของคณะมนตรีความมั่นคงใน ค.ศ. 2011: |
| *สมาชิกถาวร:* |
|  จีน  ฝรั่งเศส  รัสเซีย  บริเตนใหญ่  สหรัฐ |
| *สมาชิกไม่ถาวร:* |
|  บอสเนียและเฮอร์เซโกวีนา  บราซิล  โคลอมเบีย  เยอรมนี  กาบอง |
|  อินเดีย  เลบานอน  ไนจีเรีย  โปรตุเกส  แอฟริกาใต้ |
| 

---

 |
|  |
| การคัดค้านของชาวลิเบียในเบงกาซีระหว่างการลุกฮือ |

**ข้อมติคณะมนตรีความมั่นคงแห่งสหประชาชาติที่ 1970** (อังกฤษ: United Nations Security Council Resolution 1970) เป็นข้อมติอันคณะมนตรีความมั่นคงแห่งสหประชาชาติมีขึ้นโดยเอกฉันท์เมื่อวันที่ 26 กุมภาพันธ์ ค.ศ. 2011 ให้ประณามการซึ่งรัฐบาลของมูอัมมาร์ กัดดาฟี ใช้อาวุธร้ายแรงต่อต้านผู้ประท้วงในประเทศลิเบีย และให้ใช้วิธีการบังคับระหว่างประเทศโต้ตอบรัฐบาลดังกล่าว

ด้วยข้อมติอันเป็นเอกฉันท์นี้ เป็นครั้งแรกที่คณะมนตรีความมั่นคงได้ยื่นเรื่องราวฟ้องประเทศประเทศหนึ่งต่อศาลอาญาระหว่างประเทศ

ภูมิหลัง
--------

ในระหว่าง การลุกฮือของชาวลิเบียเมื่อ ค.ศ. 2011 กองกำลังอันภักดีต่อมูอัมมาร์ กัดดาฟี ได้ปล่อยระเบิดทางอากาศ (aerial bombing) ลงสู่เมืองตริโปลี โจมตีผู้ประท้วงซึ่งเป็นพลเรือน และนำไปสู่การประณามอย่างกว้างขวางโดยประชาคมโลก

การซึ่งทูตชาวลิเบียผู้ทรยศต่อรัฐบาลของตนได้กดดันเป็นอันมากนั้น เป็นเหตุให้สหประชาชาติต้องออกหน้าในครั้งนี้

การตกลงรับ
----------

ข้อมติที่ 1970 นี้ นำเสนอโดย ประเทศฝรั่งเศส, ประเทศเยอรมนี, สหราชอาณาจักร และ สหรัฐอเมริกา มีการถกเถียงกันหนึ่งวันเต็ม และได้ตกลงรับในที่สุด แอดเดล ราห์แมน ชัลแกห์ม (Abdel Rahman Shalgham) เอกอัครราชทูตลิเบียประจำสหประชาชาติ ผู้ซึ่งตำหนิระบอบของมูอัมมาร์ กัดดาฟีนั้น ได้ร้องขอให้คณะมนตรีความมั่นคงออกโรงในเหตุการณ์นี้ เขาได้โน้มน้าวให้สาธารณรัฐประชาชนจีน, ประเทศอินเดีย และ ประเทศรัสเซีย ร่วมยื่นเรื่องราวต่อศาลอาญาระหว่างประเทศเป็นผลสำเร็จ หลังจากที่ประเทศเหล่านี้ได้แสดงความห่วงใยว่า การยื่นเรื่องราวดังกล่าวอาจทำให้สถานการณ์บานปลายได้ ประเทศรัสเซียนั้นได้เสนอให้มีข้อบทสำหรับเป็นประกันว่าจะไม่มีชาติใดใช้ข้อมตินี้เป็นข้ออ้างเข้าแทรกแซงประเทศลิเบีย และที่ประชุมมีมติให้เพิ่มเข้าไปในข้อมตินี้ได้ ฝ่ายผู้แทนของประเทศลิเบียเองก็ได้เสนอให้มีข้อบัญญัติให้ประเทศลิเบียเป็นเขตห้ามบิน (no-fly zone) แต่ที่ประชุมมีมติให้ยก

ข้อมติ
------

### อารัมภบท

ในอารัมภบทของข้อมตินี้ คณะมนตรีความมั่นคงได้แสดง "ความกังวลเป็นอันมาก" (grave concern) ต่อสถานการณ์ในประเทศลิเบีย และประณามการใช้อาวุธต่อเหล่าพลเรือน กับทั้งยังประณามการละเมิดสิทธิมนุษยชน และความพยายามของรัฐบาลลิเบียในอันที่จะก่อความรุนแรง สันนิบาตอาหรับ, สหภาพแอฟริกา, องค์การประชุมอิสลาม และ คณะมนตรีสิทธิมนุษยชนแห่งสหประชาชาติ ได้ยื่นคำแถลงประณามในลักษณะเดียวกันต่อคณะมนตรีความมั่นคงด้วย การกระทำทั้งนี้ต่อผู้ประท้วงนั้นได้รับการถือว่าเป็นความผิดอาญาต่อมนุษยชาติ

ยังได้มีการแสดงความวิตกเกี่ยวกับสถานการณ์ของผู้ลี้ภัยในเรื่องการขาดแคลนโอสถและสวัสดิการสำหรับชาวต่างชาติ คณะมนตรีความมั่นคงได้ย้ำเตือนให้รัฐบาลลิเบียตระหนักถึงความรับผิดชอบในอันที่จะต้องประกันรักษาประชาชนของตัว กับทั้งต้องเคารพเสรีภาพในการชุมนุม, เสรีภาพในการแสดงออก และ เสรีภาพของสื่อ นอกจากนี้ ยังตำหนิรัฐบาลลิเบียให้แสดงความรับผิดชอบต่อการโจมตีพลเรือนด้วย

ตัวบทแห่งข้อมตินี้ยังระบุว่า คณะมนตรีความมั่นคงใคร่ครวญดีว่าจะมีการสืบสวนโดยหรือฟ้องคดีอาญาต่อศาลอาญาระหว่างประเทศในระยะเวลาสิบสองเดือนหลังจากที่คณะมนตรีฯ ได้ยื่นเรื่องราวต่อศาลฯ นั้นมิได้ ในขณะเดียวกัน คณะมนตรีฯ ยังรับว่าตนว่าบทบาทในการธำรงสันติภาพและความมั่นคงระหว่างประเทศด้วย

### เนื้อความหลัก

เนื้อความส่วนอื่น ๆ ของข้อมตินั้น ได้รับการตราขึ้นตาม หมวด 7 แห่งกฎบัตรสหประชาชาติ และตามข้อ 41 ดังนั้น ข้อมตินี้จึงใช้บังคับเป็นกฎหมายได้

คณะมนตรีความมั่นคงเรียกร้องให้ยุติโดยพลันซึ่งความรุนแรงในประเทศลิเบีย และเรียกร้องให้รัฐบาลลิเบียตอบสนองต่อข้อเรียกร้องอันชอบธรรมของประชากรของตัว คณะมนตรีฯ ได้วิงวอนให้เจ้าหน้าที่ทั้งหลายเคารพกฎหมายมนุษยธรรมระหว่างประเทศ และกฎหมายสิทธิมนุษยชน ตลอดจนให้ปฏิบัติการอย่างมีขอบเขต, ให้ประกันความปลอดภัยของชาวต่างชาติและความช่วยเหลือทางมนุษยธรรม กับทั้งให้เลิกปิดกั้นสื่อมวลชน อนึ่ง ยังมีการตักเตือนให้องค์กรระหว่างประเทศร่วมมือกันอพยพชาวต่างชาติออกจากประเทศลิเบียด้วย

ข้อมตินี้ยังได้ให้คณะมนตรีความมั่นคงยื่นเรื่องราวสถานการณ์ในลิเบียต่ออัยการศาลอาญาระหว่างประเทศ ผู้ซึ่งจักต้องแถลงต่อคณะมนตรีฯ ภายในสองเดือนหลังจากมีการตกลงรับข้อมติและทุก ๆ หกเดือนหลังจากเริ่มดำเนินคดี ข้อมติดังกล่าวยังกำหนดด้วยว่า ให้เจ้าพนักงานชาวลิเบียทั้งหลายประสานความร่วมมือกับศาลอาญาระหว่างประเทศอย่างเต็มภูมิ

ในการนี้ ได้มีคำสั่งห้ามขนถ่ายอาวุธ (arms embargo) โดยห้ามนำเข้าไปหรือส่งออกจากประเทศลิเบียซึ่งอาวุธยุทโธปกรณ์ทุกประเภท และแนะนำให้รัฐบ้านใกล้เรือนเคียงกับประเทศลิเบียจงเฝ้าระวังเรือสินค้าต้องสงสัยว่าขนถ่ายอาวุธและยึดสิ่งทั้งปวงที่ตรวจพบ นอกจากนี้ ยังห้ามรัฐเหล่านั้นอำนวยทหารรับจ้าง (mercenary) ในการลุกฮือครั้งนี้ด้วย อนึ่ง ยังห้ามบุคคลทั้งปวงในรัฐบาลลิเบียและบุคคลที่เกี่ยวข้องโดยตรงใช้การเดินทาง และสั่งให้ยึดทรัพย์สินของบุคคลเช่นว่าด้วย โดยทรัพย์สินอันใดที่ยึดไว้ ให้ใช้เป็นประโยชน์สำหรับสาธารณชนทั่วไปได้

ในโอกาสเดียวกัน มีการแต่งตั้งคณะกรรมการคณะหนึ่งสำหรับควบคุมการปฏิบัติตามวิธีการบังคับ สืบสวนความรุนแรงทั้งหลาย และใช้วิธีการบังคับที่ระบุไว้แก่บุคคลและองค์กรอื่น ๆ เพิ่มเติม มีการเรียกให้รัฐทั้งมวลอำนวยความช่วยเหลือทางมนุษยธรรมแก่ประเทศลิเบียด้วย

ข้อมตินี้ ปิดท้ายด้วยคำแถลงของคณะมนตรีความมั่นคงว่า คณะมนตรีฯ ยินดีจะทบทวน แก้ไข ปรับปรุง หรือยกเลิกมาตรการทั้งหลายบรรดาที่มีขึ้นในสถานการณ์นี้

อ้างอิง
-------

  

1. ↑  "In swift, decisive action, Security Council imposes tough measures on Libyan regime, adopting Resolution 1970 in wake of crackdown on protesters". United Nations. February 26, 2011.
2. ↑  "India backs UN sanctions against Libya". *Times of India*. 27 February 2011. เก็บจากแหล่งเดิมเมื่อ 2012-05-25. สืบค้นเมื่อ 2011-03-02.
3. ↑  "UN Security Council slaps sanctions on Libya". *Times of India*. 27 February 2011. เก็บจากแหล่งเดิมเมื่อ 2012-05-25. สืบค้นเมื่อ 2011-03-02.
4. 1 2  "UN Security Council imposes sanctions against Gaddafi, associates". *Vanguard (Nigeria)*. 27 February 2011.
5. 1 2  Lynch, Colum (26 February 2011). "U.N. votes to impose sanction on Gaddafi". *The Washington Post*.
6. ↑  "UN orders sanctions on Kadhafi over crackdown". *Bangkok Post*. 27 February 2011.
7. ↑  Snow, Anita (27 February 2011). "UN slaps sanctions on Gaddafi". Independent Online (South Africa).
8. 1 2  "UN slaps sanctions on Libyan regime". Al Jazeera. 27 February 2011.
9. ↑  Prensa Latina (27 February 2011). "UN Security Council Approves Sanctions against Libya". Solvisión (Cuba). คลังข้อมูลเก่าเก็บจากแหล่งเดิมเมื่อ 2011-07-18. สืบค้นเมื่อ 2011-03-02.

แหล่งข้อมูลอื่น
---------------

* ตัวบทของข้อมติ
* คำแถลงข้อเท็จจริงเกี่ยวกับข้อมติ เก็บถาวร 2011-02-27 ที่ เวย์แบ็กแมชชีน โดยกระทรวงกลาโหมแห่งสหรัฐอเมริกา

| * ด
* ค
* ก
สงครามกลางเมืองลิเบีย พ.ศ. 2554 |
| --- |
| เป็นส่วนหนึ่งของอาหรับสปริง |
| มูอัมมาร์ กัดดาฟี • สภาถ่ายโอนอำนาจแห่งชาติ • ข้อมติคณะมนตรีความมั่นคงแห่งสหประชาชาติที่ 1970, 1973 • การแทรกแซงทางทหาร |

| * ด
* ค
* ก
ศาลอาญาระหว่างประเทศ |
| --- |
| กฎหมาย | 

|  |  |
| --- | --- |
| ระหว่างประเทศ | ธรรมนูญกรุงโรม (การแก้ไขเพิ่มเติม) • ความตกลงว่าด้วยเอกสิทธิ์และความคุ้มกัน • ความตกลงว่าด้วยการบังคับตามคำพิพากษา • อนุสัญญากรุงเจนีวา • กฎบัตรสหประชาชาติ |
| ข้อมติสหประชาชาติ | 

|  |  |
| --- | --- |
| สมัชชาใหญ่ | 3314 |
| คณะมนตรีความมั่นคง | 1422 • 1487 • 1593 • 1970 |

 |
| ระดับชาติ | รัฐบัญญัติคุ้มครองสมาชิกกองทัพอเมริกัน (American Service-Members' Protection Act) (สหรัฐอเมริกา) • พระราชบัญญัติความผิดอาญาต่อมนุษยชาติและความผิดอาญาสงคราม (Crimes Against Humanity and War Crimes Act) (แคนาดา) • พระราชบัญญัติศาลอาญาระหว่างประเทศ ค.ศ. 2001 (International Criminal Court Act 2001) (สหราชอาณาจักร) • รัฐธรรมนูญแห่งไอร์แลนด์ แก้ไขเพิ่มเติม ฉบับที่ยี่สิบสาม (Twenty-third Amendment of the Constitution of Ireland) (ไอร์แลนด์) • ประมวลกฎหมายอาญาระหว่างประเทศ (Völkerstrafgesetzbuch) (เยอรมนี) |

 | The seal of the International Criminal Court |
| ความผิดอาญา | การฆ่าล้างเผ่าพันธุ์ • อาชญากรรมต่อมนุษยชาติ • อาชญากรรมสงคราม • การรุกราน |
| องค์การ | 

|  |  |
| --- | --- |
| รัฐภาคี | รัฐภาคีและสมัชชารัฐภาคี • ประธานและรองประธานสมัชชารัฐภาคี • การประชุมทบทวน |
| ศาล | อำนาจศาล • คณะประธาน • ตุลาการ (การเลือกตั้ง: 2546 • 2549 • 2550 • มกราคม 2552 • พฤศจิกายน 2552 • 2554 • ครั้งต่อไป) • อัยการ |

 |
| การดำเนินคดี | 

|  |  |
| --- | --- |
| การสืบคดี | สาธารณรัฐประชาธิปไตยคองโก • ยูกันดา • ดาร์ฟูร์ ซูดาน • เคนยา |
| การแจ้งความ | อิรัก |
| บุคคล | ผู้ต้องขัง • จำเลย |

 |
| อื่น ๆ | พันธมิตรองค์การเอกชนอเมริกันว่าด้วยศาลอาญาระหว่างประเทศ • พันธมิตรศาลอาญาระหว่างประเทศ • สหภาพยุโรปกับศาลอาญาระหว่างประเทศ • สหรัฐอเมริกากับศาลอาญาระหว่างประเทศ • วันยุติธรรมสากลแห่งโลก |